विधायक बन जाने के बाद अरुण ने कहा था कि अब वो विधायक बन गया है पुलिस उसे नहीं मार सकती. इस बात से जाहिर हो गया था कि अरुण को अपने एनकांउटर का डर सता रहा था. लेकिन अब उसके हौंसले बुलंद थे. 2008 में गवली ने शिवसेना के एक नेता की हत्या की सुपारी ले ली. और शिवसेना कॉरपोरेटर कमलाकर जामसांडेकर की हत्या करवा दी. बताया जाता है कि इस काम के लिए गवली ने 30 लाख रुपये की सुपारी ली थी. इस मामले में अदालत ने आरोपी बनाए गए अरुण गवली को दोषी मानते हुए उम्रकैद की सजा सुनाई. जिसे हाई कोर्ट ने भी बरकरार रखा. यह पहली मौका था जब गवली को किसी अदालत ने दोषी मानकर सजा सुनाई थी.